– Имам, Дела оьг1аз ма вахийта, тхуначул дика хьайн кхоллам бевзаш ма ву хьо?! Маккахь хиллачул т1аьхьа, Меданахь пайхамаран г1азотан б1о юккъе хьайн ц1е Ловал Махьпузи чохь язйина юй хьуна гайтина ду. Дела шен йоза хуьйцуш вац! Д1аволо х1инца, вайна Дела оьг1азг1он волу къамелаш а ца деш. Толамхойн 1едал ду шаьш эшийнарг дуьненна а гойтуш, массо эскаран хьакамашна хьалха хьан хаьнт1ехь шаьлта яйча, бусулбанийн самуцкъа дер ду. Тхо сий лоьхуш дацара, оха лохург Далла г1уллакх дан парг1ато яра аьлчахьана ваьлла хьо. Оха бохург ца дина хьо вала г1ортахь, 1инах дахана деллачу ж1аьлин сий а хир дац хьан. Г1азотехь эгначийн синош ду хьо ларвеш имам!